**DĖL BEPILOČIŲ ORLAIVIŲ SKRAIDYMO ZONŲ ROKIŠKIO RAJONO SAVIVALDYBĖS TERITORIJOJE, VIRŠ KURIŲ DRAUDŽIAMAS BEPILOČIŲ ORLAIVIŲ SKRYDŽIŲ VYKDYMAS, NUSTATYMO**

2016 m. gegužės 27 d. Nr. TS-138

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir atsižvelgdama į Civilinės aviacijos administracijos direktoriaus 2014 m. sausio 23 d. įsakymo Nr. 4R-17 „Dėl Bepiločių orlaivių naudojimo taisyklių patvirtinimo” 10.1 papunkčiu, Rokiškio rajono savivaldybės taryba n u s p r e n d ž i a:

 P a t v i r t i n t i bepiločių orlaivių skraidymo zonas Rokiškio rajono savivaldybės teritorijoje, virš kurių yra draudžiamas bepiločių orlaivių skrydžių vykdymas:

|  |  |  |
| --- | --- | --- |
| EilNr | Objekto pavadinimas | Pastabos |
| 1. | Panevėžio apskrities priešgaisrinės gelbėjimo valdybos Rokiškio priešgaisrinės gelbėjimo tarnybos teritorija | Išskyrus tarnybos reikmėms |
| 2. | Akcinės bendrovės „Lietuvos geležinkeliai“ Rokiškio rajono savivaldybės teritorijoje virš geležinkelio ir jo apsaugos zonoje | Išskyrus bendrovės reikmėms |
| 3. | Akcinės bendrovės „ORLEN Lietuva“ Rokiškio rajono savivaldybės teritorijoje virš 120 metrų abipus magistralinių vamzdynų apsaugos zonos | Išskyrus bendrovės reikmėms |
| 4. | Panevėžio apskrities vyriausiojo policijos komisariato Rokiškio rajono policijos komisariato teritorija | Išskyrus tarnybos reikmėms |
| 5. | Rokiškio rajono savivaldybės švietimo įstaigų teritorijos | Išskyrus švietimo įstaigų reikmėms ir suderinus su švietimo įstaigos administracija |
| 6. | Asmens sveikatos priežiūros įstaigų teritorijos | Išskyrus asmens sveikatos priežiūros įstaigų reikmėms |
| 7. | Virš minios masinių renginių metu | Suderinus su renginio organizatoriumi |
| 8. | UAB „Rokiškio vandenys“ teritorija Rokiškio mieste ir padaliniuose savivaldybės teritorijoje | Išskyrus bendrovės reikmėms |
| 9. | Rokiškio aerodromo ir jo apsaugos zonos teritorija |  |

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Raimundas Tūska